இந்த புலிக்கொடி, புலிப் பினாமி அமைப்புகள் மூலமான அரசியல் தமிழ் மக்களை சார்ந்தல்ல. இதை காட்டி புலிப் பயங்கரவாதம் மீள வாய்ப்பு உண்டு என்று தெரிவிப்பதன் மூலம், இலங்கையில் எழுந்து வரும் அரசிற்கும் மகிந்த குடும்பத்திற்குமான எதிர்ப்புக்கள் முறியடிக்கப்படுகின்றது. தமிழ் மக்கள் அல்லாத புலியைக் காட்டி மகிந்தா, சிங்கள தேசத்தினை மீட்டெடுத்த என்னை பொய்க் குற்றங்களை கூறி கைது செய்ய முனைந்தனர் என்று எமாற்ற முடிகின்றது. தன்னை சிங்கள தேசத்தின் வீரப் புதல்வனாக காட்டி, தனது குடும்ப ஆட்சி அதிகாரத்தினை மிகவும் பலமானதாகவும் ஆக்கிக் கொள்ள முடிகின்றது.